Net groen en goud – Vuurvliegie se lekkervurigeaffêre
#NaNoWriMo2109, Sport, Suid-Afrika, Uitdagings
Net groen en goud
Date: November 2, 2019Author: Vuurvliegie se lekkervurigeaffêre 18 Comments
Siya Kolosi en sy 22 Springbokmaats het vandag geskiedenis gemaak. Nee, nie geskiedenis nie, hulle het ŉ wonderwerk bewerkstellig.
Suid-Afrika se naam is in die 78 ste minuut van die eindstryd in Japan op die Webb Ellis trofee gegraveer. Mapimpi en Kolbe die driemakers en Pollard die man met die sekuur skop. Suid-Afrika 32. Engeland 12.
Maar daar was nie vandag net 23 springbokke wat in 80 minute moes seker maak daai kopie kom huistoe nie. Ek reken daar was 57 miljoen Suid-Afrikaners saam op daardie veld.
My hart bars van trots toe ons kaptein dankie sê en toe die wyse woorde: “We are stronger together.”
Daar is nie net ŉ spyker in die Ingelse Rose se kis geslaan nie. Die narratief van vervreemding en divisie in Suid-Afrika het ook vandag ŉ bloedneus gekry. Dit is oral op die Vuisboek glashelder duidelik. Gewone mense het begin opstaan, saamstaan.
Ons is getuie van en deelnemers aan die droom van Madiba dat ons saam sterker is.
ŉ Swart kaptein en wit afrigter van die Ooskaap het moedig voor geloop. Leiers. En die manne in die groen en goud het gevolg, en die land se mens het begin hoop.
Elsa Joubert skrywe in haar biografie: “Bewerk die klein erfie wat aan jou toebedeel is, en alles sal daarmee saamkom.” So waar, die wysheid. Elke man in daardie span het sy deel met vuur en passie gedoen. Vir ons die Ingelse op hulle plek gesit.
Want hoop is al wat ons het. Hoop vir ŉ land waar al sy mense ver verby kleur en ras kan kyk. ŉ Land waar ons ordentlik met mekaar is, waar ons almal soos een man vir boelies en korruptes en onrussaaiers se: “Genoeg. Basta. Aikona. Ons is hier om te bly. Die streep is in die grond getrek. Suid-Afrika het ŉ beter storie om te vertel.”
Dit is nie net die rugby-sege wat hierdie hoopvolheid in my laat gedy nie. Die #ImStaying beweging wat na twee maande 830 000 lede het het ook ŉ reuse aandeel.
Ek is nie ŉ baie geduldige mens nie. Kan vreeslik vies raak vir onnosel op die pad. Dis een, twee, drie dan is dit net hande en tande soos ek met simpel padverbruikers praat.
My Bab berispe my toe ons Donderdag saam inry dorp toe. Ek het ŉ afspraak om my hare te laat sny. “Ma, dink Ma dis #ImStaying-gedrag, goeie gedagtes, goeie woorde en goeie dade wat jy nou openbaar,” toe ek weer vir ŉ voor-jou-inryer beduie.
Ek skaam my bloedrooi. Haal asem en begin let op my eie gedagtes en aksies. Sien, woede kweek woede. Die #ImStaying mantra: “Good thoughts,good words, good deeds,” maal deur my gedagtes. Snaaks, ek haal rustiger asem en teen die tyd dat ek by die salon aanland is ek sommer vrolik.
Lekker by die eienaar van my kapsel gekuier en ook wyshede gedeel. Gespekuleer oor die rugby en die algemene gety van hoopvolheid wat so voelbaar is. Toe ek terugry huistoe, is dit herbekeerde #ImStaying Vuurvliegie wat huistoe ry.
Daar kom ŉ supervrag die hele pad vol met begeleiding van voor. Sowaar, ek sit so saam met die taxi voor my flikkerligte aan en trek rustig van die pad af. Al die motors agter ons volg ons voorbeeld. Toe die vrag verby is toeter die verkeersman vriendelik en waai. Niemand agter ons kom jaag verby nie, elke ou in die ry trek rustig weg. Knyp my ek droom!
Verder aan skuif ŉ kruier oor na die noodbaan toe klomp karre agter hom opdam. Ek sê dankie met my noodflikkers, en wraggies, elke kar na my maak toe ook so. Die kruier het mieliepit geglimlag.
Klomp klein dingetjies, maak baie verskil. My padwoede-persona, die gaan saam met Bloubekruip in die donker hoek gehou word. Sela.
Ons kan en mag mekaar nie meer voorwaardelik aanvaar en liefhê in hierdie land nie. Dank Vader na vandag is daar net twee kleure in Suid-Afrika: Groen en Goud!
Hierdie aanhaling van Caroline Adams diep ek uit my skryfnotas op en dra dit op aan ons land en elkeen van sy mense:
“Your life is a sacred journey. And it is about change, growth, discovery, movement, transformation, continuously expanding your vision of what is possible, stretching your soul, learning to see clearly and deeply, listening to your intuition, taking courageous challenges at every step along the way. You are on the path…Exactly where you are meant to be right now. And from here you can only go forward, shaping your life story into a magnificent tale of triumph, of healing, of courage, of beauty, of wisdom, of power, of dignity, and of love.”
Ons is inderdaad sterker saam. Mag hierdie dag in die geskiedenis staan as die begin van die Suid-Afrika wat ons almal voor hoop.
Dankie Bokke, dankie!
Hierdie is my kort stuk werk vir dag twee van #NanowriMo2019. Ek het gister gelukkig oorskrywe. Trek darem by 4344 woorde van 50 000.
#ImStaying#NaNoWriMo2019#Springbokke#StrongerTogetherCaroline AdamsElsa Joubert
Previous Previous post: NanoWriMo 2019 gedagtes
Next Next post: Lekker, lekkerder, lekkerste
18 thoughts on “Net groen en goud”
Kolskoot Vuurvliegie. Jy spreek ware woorde. Ek het vandag vasgenael gesit en kyk hoe Suid-Afrikaners saamwerk. Sonder om eers uit te vra na iemand se ras, herkoms en kultuur. Ek het my kinders laat weet ek het my van verander. Ek is nou Hester Pollard-Mapimpi-Kolbe-Kolisi. Hulle mag gebruik maak maak van enige van hulle ma se vanne.
Ek hou van die vanne😉🏉🏆🇿🇦. Dit was wraggies ‘n wonder dag.
Ek wil sommer net kort-kort huil omdat hierdie so ń spesiale dag is!!! Op alle gebiede. Ons klomp, ons 57 miljoen kàn dit maak werk.
Dit was inderdaad spesiaal ek het na die onderhoude gekyk en daar is merkwaardige dinge gesê deur ‘n nederige kaptein en afrigter
Mooi geskryf Vuurvliegie. Hier is omtrent getoeter en gevier hier in my omtrek, kompleet soos Nuwe Jaar gevoel.
Misien is dit SA se nuwe begin, nè.🇿🇦🏉🏆😇
Mag ons vandag en elke ander dag vorentoe, gister se oorwinning onthou en celebrate. Viva Bokke, viva Suid Afrika en viva Imstaying
Jy praat my taal. Bokke bo! #iamstaying. En voertsek taxi! Askies. Ek probeer weer. Saam met jou en al my mede-Suid-Afrikaners.
🏆🏉🇿🇦😇 Oor daai !@#$ taxi: Gelukkig het ons elke more om oor te probeer.🙈
Dit was voorwaar iets om op trots te wees. Mooi gestel Vuurvliegie!!!
Dit voel nou soos die dae toe rugby nog rugby was. Saamstaan, saamspeel is belanrike eienskappe. Bly ook om te hoor dat die goeie gedagtes, goeie woorde en goeie dade die oorhand kry. Mooi so vir al die mooi dinge. Bly ook dat jy jou NANOWRIMO woorde goed opbou. Sterkte vir jou en ek is soooooo bly Springbokke het gewen.
Stephanie De Kock says:
Rassie Earmas rugby is nie veronderstel om druk te wees nie. Om nie n werk te he nie is druk n geliefde wat vermoor is is druk hulle het ons gister n bietjie daarvan laat vergeet. Kolsi as kind het ek net aan my volgende maaltyd gedink. Daar is so baie kinders wat net n kans nodig het ek het een gekry en hom gevat. Geen kleur en ras verwysing. Dankie bokke dat ons van al die dinge kon vergeet
Ja, Rassie en die manne het ons gweys hie. Het sy woorde al meer as een keer geluister sedert gister se sege.❤🇿🇦🏉